**A Belügyminisztérium**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Belügyminisztérium   
Elektronikus Ügyintézési Felügyeleti Főosztály  
  
jogi referens**

munkakör betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila u. 2-4.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

3. számú melléklet 59. pont: jogi és igazgatási feladatkör

**Ellátandó feladatok:**

Az Elektronikus Ügyintézési Felügyelet által ellátandó feladatok.

**A munkakörhöz tartozó főbb tevékenységi körök:**

Az Elektronikus Ügyintézési Felügyeleti Főosztály hatósági feladatainak ellátása:

* az elektronikus ügyintézést biztosító szervek, valamint az együttműködésre kötelezett szervezetek E-ügyintézési törvényben meghatározott kötelezettségei teljesítésének hatósági ellenőrzése,
* az ügyfelek, továbbá az együttműködő szervezetek E-ügyintézési törvényben meghatározott jogai érvényesülésének elősegítése,
* panaszkezelés, megkeresések megválaszolása,
* az információátadási szabályzatok és az információátadási megállapodások, valamint a bennük foglaltak változás-bejelentésének fogadása, véleményezése;
* közreműködés az együttműködő szervezetek informatikai együttműködésének felügyeleti vizsgálatának lefolytatásában, koordinációs eljárásban,
* a SZEÜSZ/KEÜSZ szolgáltatásoknak a szolgáltatási tevékenység megkezdésének és folytatásának általános szabályairól szóló törvény szerinti hatósági felügyeletének ellátása, hatósági ellenőrzés lefolytatása,
* az egyes szabályozott- és központi elektronikus ügyintézési szolgáltatásokra (SZEÜSZ/KEÜSZ szolgáltatások) és az informatikai együttműködésre vonatkozó jogszabálytervezetek előkészítése, módosítása,
* a más szervek által készített jogszabálytervezetek külső és belső véleményezése.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Jogi egyetemi végzettség,
* Felhasználói szintű MS Office (irodai alkalmazások).

**A pályázat elbírálásánál előnyt jelent:**

* Közigazgatási – különösen hatósági ellenőrzéssel kapcsolatos – tapasztalat,
* Közigazgatási szakvizsga,
* Angol nyelv ismerete,
* Irodai szoftverek magas szintű felhasználói ismerete.

**A pályázat részeként benyújtandó iratok, igazolások:**

* Részletes fényképes szakmai önéletrajz a 45/2012. (III. 20.) Korm. rendelet 1. sz. melléklete szerint,
* Motivációs levél,
* Nyilatkozat arról, hogy a pályázati anyagot az eljárásban résztvevők megismerhetik.
* A pályázaton kérjük feltüntetni a munkakör megnevezését. A 3 hónapnál nem régebbi hatósági erkölcsi bizonyítványt a nyertes pályázónak legkésőbb az állás betöltésekor kell eredetben benyújtania.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. július 6.

A pályázati kiírással kapcsolatosan további információt dr. Szabolcsi Nelli főosztályvezető-helyettes nyújt, a [nelli.szabolcsi@bm.gov.hu](mailto:nelli.szabolcsi@bm.gov.hu) e-mail címen vagy a 06/1-999-4823-as telefonszámon.

**A pályázatok benyújtásának módja:**

Elektronikus úton Vígh Viktória részére a [viktoria.vigh@bm.gov.hu](mailto:viktoria.vigh@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak.

**A pályázat elbírálásának határideje:** 2018. július 20.

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**